Jakobus IV (17 Maart 1473 - 9 September 1513) was van 11 Junie 1488 tot met sy dood koning van Skotland. Hy het die troon bestyg ná die dood van sy pa, Jakobus III, in ’n rebellie. Hy word algemeen beskou as die suksesvolste koning van die Skotse Huis van Stewart, maar sy bewind het geëindig tydens ’n rampspoedige inval in Engeland. Hy was die laaste monarg van Brittanje wat in ’n oorlog dood is. Jakobus IV se huwelik in 1503 met Margaret Tudor het die koningshuise van Skotland en Engeland verbind. Dit het gelei tot die Union of the Crowns in 1603, toe Elizabeth I van Engeland sonder kinders dood is en Jakobus IV se agterkleinseun Jakobus VI ook koning van Engeland geword het as Jakobus I. Hierdie artikel is in sy geheel of gedeeltelik uit die Engelse Wikipedia vertaal.